
ADMINISTRACINĖS PASLAUGOS TEIKIMO APRAŠYMAS
DĖL VARDO, PAVARDĖS KEITIMO REGISTRAVIMO

	Administracinės paslaugos pavadinimas
	Vardo, pavardės keitimo registravimas

	Administracinės paslaugos kodas
	03-10
PASA00062

	Administracinės paslaugos aprašymo versija ir jos sukūrimo data
	5 versija 
2025-06-03 

	Administracinės paslaugos gavėjo (asmens, siekiančio gauti paslaugą) tipas
	Gyventojai
Užsieniečiai

	Funkcija, kurią vykdant teikiama administracinė paslauga
	Valstybės deleguota funkcija

	Administracinės paslaugos apibūdinimas
	Prašymą pakeisti vardą ir (ar) pavardę pareiškėjas gali pateikti pasirinktai civilinės metrikacijos įstaigai tiesiogiai, registruotu paštu, per kurjerį arba per VĮ „Registrų centras“ Savitarną https://www.registrucentras.lt/paslaugos, o prašymą pakeisti pavardes ar pavardes ir vardą (-us) – tik tiesiogiai. Pasirinktas vardas ir (ar) pavardė, į kurį keičiamas turimas vardas ir (ar) pavardė, turi atitikti pareiškėjo lytį, neprieštarauti gerai moralei ir Lietuvos Respublikos viešajai tvarkai, o kai keičiamas nepilnamečio vaiko vardas ir (ar) pavardė, – taip pat ir geriausiems vaiko interesams. Vardo pakeitimu laikomas vieno vardo pakeitimas į kitą vieną vardą, vieno vardo pakeitimas į du vardus arba atvirkščiai, taip pat dviejų vardų pakeitimas į kitus du vardus ar dviejų turimų vardų eiliškumo pakeitimas. Asmuo savo turimą vienanarę arba dvinarę pavardę gali keisti į kitą vienanarę arba dvinarę pavardę. Vardo ir pavardės pakeitimo pagrindai nurodyti „Asmens vardo ir pavardės keitimo taisyklėse".
Keisti vardą ir pavardę turi teisę:
Lietuvos Respublikos piliečiai;
asmenys be pilietybės;
užsienio valstybių piliečiai.
Šiuos asmens duomenis savarankiškai galima keisti 16 metų amžiaus sulaukusiam pareiškėjui. Kai keičiamas jaunesnio kaip 16 metų nepilnamečio vaiko vardas ir (ar) pavardė, jo vardu prašymą dėl vardo ir (ar) pavardės pakeitimo civilinės metrikacijos įstaigai (Teisės ir civilinės metrikacijos skyrius, Marijampolė, Vilkaviškio g. 2, III aukštas, 315 kab.) pateikia jo atstovas pagal įstatymą. Vardo ir pavardės pakeitimas registruojamas sudarant asmens paskutinio civilinės būklės įrašo pakeitimo ar papildymo įrašą. Užsienio valstybės piliečio ir asmens be pilietybės vardas ir (ar) pavardė gali būti pakeisti tik civilinės metrikacijos įstaigoje ar Lietuvos Respublikos diplomatinėse atstovybėse ir konsulinėse įstaigose jam įrašytuose civilinės būklės akto įrašuose. Atsakymas pareiškėjui pateikiamas atvykus tiesiogiai, registruotu paštu, per kurjerį. Elektroniniai išrašai pareiškėjo prašymu jam išsiunčiami elektroniniu būdu per VĮ „Registrų centras“ Savitarną. Asmeniui pageidaujant gali būti išduotas civilinės būklės akto įrašo papildymą ar pakeitimą liudijantis išrašas.

	Administracinės paslaugos rezultatas
	Sudarytas papildymo ar pakeitimo įrašas. Išduotas papildymo ar pakeitimo įrašą liudijantis išrašas

	Teisės aktai, reguliuojantys administracinės paslaugos teikimą
	1. Lietuvos Respublikos civilinės būklės aktų registravimo įstatymas ;
2. Valstybinės lietuvių kalbos komisijos 2003-06-26 nutarimas Nr. N-2(87) „Dėl moterų pavardžių darymo“ :
3. Konkrečių valstybės rinkliavos dydžių sąrašas, patvirtintas Lietuvos Respublikos Vyriausybės 2000-12-15 nutarimu Nr. 1458 „Dėl Konkrečių valstybės rinkliavos dydžių sąrašo ir Valstybės rinkliavos mokėjimo ir grąžinimo taisyklių patvirtinimo“;
4. Lietuvos Respublikos rinkliavų įstatymas;
5. Lietuvos Respublikos asmens duomenų teisinės apsaugos įstatymas;
6. Lietuvos Respublikos teisingumo ministro 2016-12-28 įsakymas Nr. 1R-334 „Dėl civilinės būklės aktų registravimo taisyklių ir civilinės būklės aktų įrašų ir kitų dokumentų formų patvirtinimo“;
7. Asmens vardo ir pavardės keitimo taisyklės, patvirtintos Lietuvos Respublikos teisingumo ministro 2016-12-28 įsakymu Nr. 1R-333 ;
8. Lietuvos Respublikos civilinis kodeksas

	Informacija ir dokumentai, kuriuos turi pateikti asmuo
	1. Prašymas;
2. Asmens tapatybę patvirtinantis dokumentas;
3. Dokumentai, pagrindžiantys pareiškėjo prašymą keisti vardą, pavardę;
4. Atitinkami civilinės būklės įrašo įregistravimo dokumentai, kuriuose bus keičiamas vardas, pavardė

	Informacija ir dokumentai, kuriuos gauna pats paslaugos teikėjas 
	Informacija (vardai, pavardės, asmens kodai, tautybė, pilietybė) iš Gyventojų registro MGVDIS sistemos– VĮ "Registrų centras"
Studentų g. 39, LT-08106 Vilnius, www.registrucentras.lt/

	Administracinės paslaugos teikimo būdas (tipas)
	Elektroninė paslauga 
Neelektroninė paslauga

	Duomenys apie elektroninės administracinės paslaugos teikimą



	Nuoroda: https://www.epaslaugos.lt/portal/service/137677/23640?searchId=be1ed06c-f8fd-4e7f-ba1b-7487e7cb6735
Brandos lygis: 4, 
Tapatybės nustatymas: reikalingas
Paslaugos užsakymo prisijungimo būdai:
	Gyventojams:
-elektroninio parašo naudotojams;
-asmens tapatybės kortelė
	Užsieniečiams:
-elektroninio parašo naudotojams;
-asmens tapatybės kortelė




	Administracinės paslaugos teikimo būtinų veiksmų seka
	„Prašymo pateikimas“
1. Paslaugos gavėjas į civilinės metrikacijos įstaigą gali kreiptis tiesiogiai, registruotu paštu, per kurjerį arba per VĮ „Registrų centras“ Savitarną.
„Prašymo nagrinėjimas“
2. Paslaugos teikėjas išnagrinėja prašymą ir priima sprendimą patenkinti ar atmesti prašymą per 5 darbo dienas nuo prašymo gavimo dienos ir informuoja asmenį apie būtinybę pateikti trūkstamus dokumentus ar informaciją.
3. Paslaugos gavėjas trūkstamus dokumentus ar informaciją pateikia paslaugos teikėjui per 5 darbo dienas nuo informacinio pranešimo gavimo dienos.
4. Paslaugos teikėjas sudaro papildymo ar pakeitimo įrašą ir duomenis perduoda Gyventojų registrui.
„Atsakymo pateikimas“ 
5. Papildymo ar pakeitimo įrašo išrašą galima atsiimti Teisės ir civilinės metrikacijos skyriuje. Pareiškėjo prašymu išrašas gali būti išsiunčiamas registruotu paštu arba per kurjerį pareiškėjo nurodytu adresu, jeigu pareiškėjas užsako registruoto pašto ar kurjerio paslaugas ir už jas sumoka. Elektroniniai išrašai pareiškėjo prašymu jam išsiunčiami elektroniniu būdu per VĮ „Registrų centras“ Savitarną.

	Administracinės paslaugos teikėjas
	Zita Deltuvienė, Teisės ir civilinės metrikacijos skyriaus vyriausioji specialistė 
tel. +370 343 51 809, el. p. 
zita.deltuviene@marijampole.lt

Teisės ir civilinės metrikacijos skyrius 
tel. +370 343 51 809, el. p. 
metrikacija@marijampole.lt

	Administracinės paslaugos suteikimo trukmė
	40 d. d. kai nagrinėjant prašymą reikalingas Teisingumo ministerijos leidimas. Atskirais atvejais paslaugos suteikimo terminas gali būti pratęstas iki 4 mėn.
20 d.d. kai Teisingumo ministerijos leidimas nėra reikalingas. Atskirais atvejais paslaugos suteikimo terminas gali būti pratęstas iki 4 mėn.

	Administracinės paslaugos suteikimo kaina (jei administracinė paslauga teikiama atlygintinai)
	Valstybės rinkliava – 12 Eur  ir 6,20 Eur (jei pageidauja išrašo)
Mokėjimo rekvizitai:
Valstybinė mokesčių inspekcija prie Lietuvos Respublikos finansų ministerijos 
Kodas  188659752
SEB banko sąsk. Nr. LT247300010112394300
Įmokos kodas 52818

	Paslaugos inicijavimo dokumento forma, pildymo pavyzdys
	Prašymo forma

	Administracinės paslaugos teikėjo veiksmų (neveikimo) apskundimo tvarka
	Atsakymas (sprendimas) per vieną mėnesį nuo atsakymo (sprendimo) įteikimo dienos, jeigu įstatymai nenustato kitaip, gali būti skundžiamas Lietuvos administracinių ginčų komisijos Kauno apygardos skyriui (adresu: A. Juozapavičiaus pr. 57, 45262 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba tiesiogiai Regionų administraciniam teismui bet kuriuose teismo rūmuose (Vilniaus rūmai, Žygimantų g. 2, Vilnius; Kauno rūmai, A. Mickevičiaus g. 8A, Kaunas; Klaipėdos rūmai, Galinio Pylimo g. 9, Klaipėda; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys), arba per Lietuvos teismų elektroninių paslaugų portalą (https://e.teismas.lt) Lietuvos Respublikos administracinių bylų teisenos įstatymu nustatyta tvarka.

	Prašymo priėmimo vieta
	Teisės ir civilinės metrikacijos skyrius
Marijampolė, Vilkaviškio g. 2, kab. 315

Paslaugą galima užsakyti ir internetu ipasas.lt

